Jelasin soal 13 April  dalam bahasa sunda dong

13 April nyaéta poé ka-103 dina sataun (ka-104 dina taun kabisat) dina kalénder Gregorian, sésana 262 poé.

1204 – Konstantinopel murag ka Pasukan Salib Kaopat, sawatara waktu ngeureunkeun Karajaan Byzantium.

1612 – Miyamoto Musashi ngéléhkeun Sasaki Kojirō di Pulo Funajima.

1613 – Samuel Argall, nawan putri Indian Pocahontas di Passapatanzy, Virginia, dibawa ka Jamestown niat ditukeran ku tahanan Inggris nu ditawan ku bapana.

1777 – Perang Révolusi Amérika: Pasukan Amérika diserang sarta ditalukkeun dina Patempuran Bound Brook, New Jersey.

1868 – Perang Habasyah lekasan nalika pasukan Inggris jeung India hasil ngarebut Magdala sarta Raja Éthiopia Tewodros II maéhan manéh.

1870 – Muséum Seni Metropolitan Kota New York diadegkeun.

1873 – Pangbantéyan Colfax, di mana 60 urang Amérika Afrika ditelasan, lumangsung.

1919 – Pangbantéyan Jallianwala Bagh: Pasukan Inggris némbak mati 379 démonstran nu laléngoh di Amritsar, India; saheunteuna 1.200 lianna taratu.

1941 – Hiji Pakta nétralitas ditaréken antara USSR jeung Jepang.

1945 – Perang Dunia II: Pasukan Jérman nelasan leuwih ti sarébu urang tahanan pulitik jeung militer di Gardelegen, Jérman.

1945 – Perang Dunia II: Soviét jeung Bulgaria ngarebut Wina.

1948 – Pangbantéyan sakola médis RS Hadassah: 79 pagawé kaséhatan, murid, jeung tentara Inggris maraot ditelasan di Sheikh Jarrah.

1953 – Diréktur CIA, Allen Dulles, medalkeun program pangontrolan-pikiran Proyék MKULtra.

1964 – Sidney Poitier jadi lalaki urang Amérika Afrika munggaran nu meunangkeun panghargaan Aktor Pinunjul dina Academy Awards pikeun peranna dina pilem Lilies of the Field, 1963.

1972 – Perang Viétnam: Patempuran An Loc dimimitian.

1975 – Serangan urang Phalangis nelasan 26 urang milisi PFLP, nandaan awal Perang Sodara Libanon salila 15 taun.

1976 – Opat puluh hiji pagawé maraot dina hiji beledugan di pabrik amunisi Lapua, pangmaut-mautna kacilakaan dina sajarah modérn Finlandia.

1987 – Portugal jeung Cina naréken hiji kasapukan nu muguhkeun dipulangkeun deuina Makau ka Cina dina taun 1999.

1994 – Asteroid 7373 Takei katimu sarta dingaranan maké ngaran aktor Star Trek, George Takei.

1997 – Tiger Woods jadi pangora-ngorana pamaén golep nu bisa meunang dina Turnamén Master.

2013 – Pasawat Lion Air JT 904 murag ka beungeut laut nalika rék ngadarat di Bandara Ngurah Rai, Bali. Panumpang jeung awak pasawatna saralamet.

2014 – Manny Pacquiao ngéléhkeun Timothy Bradley pikeun ngarebut deui gelar juara dunia kelas welter WBO.

2015 – Kapal pangungsi Libya nu ngangkut kira-kira 550 panumpang tilelep di leupas basisir Libya, kurang leuwih 400 jalma teu katulungan.

2017 – AS neundeunan panggedé-gedéna pakarang non-nuklir nu kungsi dikaluarkeunna di Propinsi Nangarhar, Afghanistan.